Conflictul din Etiopia atinge noi cote. Două aeroporturi au fost bombardate de rachete.
Două aeroporturi din Etiopia au fost bombardate. Şeful Frontului Eliberării al Poporului Tigray a recunoscut atacurile. Naţiunile Unite se tem că acest conflict se poate răspândi şi în alte părţi din Etiopia.
Două aeroporturi din Amhara, Etiopia, o regiune învecinată cu Tigray au fost ţinta unor bombardamente cu rachete, relatează Reuters.Una dintre rachete a lovit aeroportul Gondar vineri şi l-a distrus parţial, iar în acelaşi timp o altă rachetă a aterizat lângă aeroportul din Bahir Dar. Guvernul etiopian a dat vina pe Fontul Eliberării al Poporului Tigray.Debretsion Gebremichael, şeful Frontului şi liderul statului, a declarat că aeroporturile au fost o ţintă exactă: "Orice aeroport care a atacat Tigray va fi o ţintă, nu oraşele din Amhara", a spus el într-o scrisoare pentru Reuters.Forţele din Amhara luptă alături de armată împotriva celor din Tigray. Naţiunile Unite se tem că acest conflict se poate răspândi şi în alte părţi din Etiopia, a doua cea mai populată ţară din Africa.